**ROMÂNIA**

**Judeţul Bistriţa – Năsăud**

**Primăria Comunei Feldru**

**Nr. 4026 din 11.04.2025**

**P R O C E S V E R B A L**

Încheiat azi 11.04.2025 cu ocazia ședinţei ordinare al consiliului local al Comunei Feldru.

La ședinţă participă un număr de 15 consilieri locali în funcție din totalul de 15 consilieri.

Domnul secretar general al comunei solicită să se facă propuneri pentru alegerea președintelui de ședință pentru lunile aprilie, mai și iunie 2025.

Doamnul consilier Danciu Grigore propune ca și președinte pe domnul Svinți Vasile.

Supusă la vot propunerea, domnii consilieri votează „pentru” în unanimitate de voturi.

Președinte de ședință este domnul Svinți Vasile și se adoptă **hotărârea nr. 19 din 11.04.2025** care este anexată și face parte integrantă din prezentul proces verbal.

Domnul președinte de ședință ia loc la masa de lucru și dă cuvântul domnului secretar pentru a prezenta procesul verbal de la ședința anterioară, domnii consilieri votează „pentru” în unanimitate de voturi.

Se dă cuvântul domnului președinte de ședință pentru a prezenta următoarea ordine de zi:

**Proiect de hotărâre privind aprobarea prelungirii duratei contractului de închiriere a izlazului comunal din domeniul public al comunei Feldru, sat Feldru încheiat cu Asociația Crescătorilor de Taurine Feldru.**

**Diverse.**

Domnul primar arată că s-a mai introdus un proiect de hotărâre pe ordinea de zi care a fost comunicat domnilor consilieri prin mijloace electronice.

**Proiect de hotărâre privind aprobarea valorii de investiție a proiectului *Drumuri de exploatare agricolă în Comuna Feldru, Județul Bistrița – Năsăud* și solicitarea unei Scrisori de garanție de la FNGCIMM SA.**

Domnul președinte de ședință supune spre aprobare ordinea de zi, și al treilea proiect de hotărâre, domnii consilieri votează „pentru” în unanimitate de voturi.

Domnul președinte de ședinţă prezintă **proiectul de hotărâre privind aprobarea prelungirii duratei contractului de închiriere a izlazului comunal din domeniul public al comunei Feldru, sat Feldru încheiat cu Asociația Crescătorilor de Taurine Feldru.**

Domnul primar dă explicații cu privire la acest proiect de hotărâre.

Ne fiind discuții domnul președinte de ședință supune spre aprobare proiectul de hotărâre cu care domnii consilieri votează „pentru” în unanimitate de voturi și se adoptă **hotărârea nr. 20 din 11.04.2025** care este anexată și face parte din prezentul proces verbal.

Domnul președinte de ședinţă prezintă **proiectul de hotărâre privind aprobarea valorii de investiție a proiectului *Drumuri de exploatare agricolă în Comuna Feldru, Județul Bistrița – Năsăud* și solicitarea unei Scrisori de garanție de la FNGCIMM SA.**

Ne fiind discuții domnul președinte de ședință supune spre aprobare proiectul de hotărâre cu care domnii consilieri votează „pentru” în unanimitate de voturi și se adoptă **hotărârea nr. 21 din 11.04.2025** care este anexată și face parte din prezentul proces verbal.

**Diverse:**

Se prezintă cererea subsemnaților Purcea Cornel, Purcea Maria, Purcea Ioana, Ungur Ioan-Marin, Ungur Mina și Strugari Domnica din localitatea Feldru, str. Poderee, proprietari de imobile care solicită ca pe terenul acestora să se deschidă un drum de acces către proprietățile acestora care să fie trecut în domeniul public al comunei Feldru ca și stradă „Poderee”. Domnii consilieri sunt de acord în unanimitate de voturi cu demararea acțiuni de măsurare și întabulare a acestui teren.

Drept pentru care s-a încheiat prezentul proces verbal.

**Președinte de ședinţă Secretar general al comunei**

**Svinți Vasile Beșuţiu Gavrilă**